RandiF sin vestlandshage: 04/01/2009 - 05/01/2009
Lagt inn av RandiF kl. 09:11 3 kommentarer:
Hadde visning på min mors hus i går. 4 interessenter møtte opp....nå gjenstår å se om det kommer noen bud. Biter negler.....
Hadde vært deilig å få dette fort avgjort, men jeg gir det ikke bort.....
I hagen ser jeg ikke mer til liljebillene, tydelig at maurkverken hjelper. Plantet ut litt fra barnehagen i går, og rensket bort litt mer skvallerkål. Og spekulerte videre på areealet der tujaen sto. Hadde også en liten økt i drivhusest, der jeg priklet Nicotiana sylvestris fra Pernille, samt Lychnis coronaria Angels blush og alba. Må jo såes hvert år disse, siden de er to-årige. Førstnevnte hadde jeg for første gang i fjor, de var helskjønne, særlig sammen med grønnkålen Nero di Toscana. Perfekt par i farger:
Mine to barnebarn fikk seg en liten bror i går, nå er de 4 gutter i flokken.
Lagt inn av RandiF kl. 09:23 4 kommentarer:
Liverpool-gutta og pottebenk
Her er forresten pottebenken min:
Og et bilde fra hagen i dag
Lagt inn av RandiF kl. 20:30 1 kommentar:
Føljetongen er slutt!!
Regner med alle nå er lei av å lese om mine drivhusviderverdigheter. Det er en stor glede å fortelle dere at føljetongen nå er slutt. DRIVHUSET ER FERDIG!!!
Kanskje er det litt drøyt å si at det er HELT ferdig da. Som man ser er strømtilførselen noe midlertidig, gubben skal koble en kontakt om en stund....idag håper jeg. Dessuten er lukeåpnerne ikke montert ennå. Men plantene er flyttet inn, og i morgen regner jeg med å bruke noen timer på prikling. På høy tid for noen av stakkarne. Jeg må også få fuchsiane ut av kjellerskapet og ut i drivhuset....hvis de lever da....har ikke kommet til det skapet på en stund...
I hagen er det mye som blomstrer, hjorten har ikke vært på besøk og gnavlet tulipaner heller. Krysser fingrene hver natt....
Må også vise Sprekeliaen som jeg fikk av Fragro for noen uker siden. Den har kommet lynhurtig, plutselig bare var den der med knopp. Og i dag ser den slik ut: